Аляксандр Ігаравіч Кучараў

Аляксандр Кучараў (нар. , ) — беларускі футбаліст, паўабаронца клуба «Орша».

 Клубная кар’ера 
Выхаванец пастаўскай акадэміі ПМЦ, у 2011 годзе перайшоў у мінскае «Дынама», стаў выступаць за дубль клуба. Ужо на наступны сезон трывала замацаваўся ў рэзервовай камандзе.

Перад сезонам 2015 быў пераведзены ў асноўную каманду дынамаўцаў, разам з ёй адпраўляўся на перадсезонныя зборы ў Турцыю. 4 мая 2015 года дэбютаваў у Вышэйшай лізе, выйшаўшы на замену на 82-й хвіліне матча супраць «Тарпеда-БелАЗ» (4:0), аднак больш у сезоне не з’яўляўся ў складзе асноўнай каманды, выступаючы за дубль. 22 ліпеня 2015 года быў адпраўлены ў арэнду ў «Бярозу-2010», дзе ў асноўным выхадзіў на замену ў канцы матча.

У студзені 2016 года, пакінуўшы «Дынама», перайшоў у «Віцебск». У складзе «Віцебска» таксама гуляў у асноўным за дубль. У ліпені 2016 года на правах арэнды далучыўся да «Оршы», дзе стаў іграком асновы, у 14 матчах забіў 5 галоў. Па заканчэнні сезона вярнуўся ў «Віцебск». Разам з віцебскай камандай пачынаў падрыхтоўку да сезона 2017, але ў сакавіку кантракт з паўабаронцам быў разарваны.

Пасля зыходу з «Віцебска» далучыўся да мінскага «Тарпеда», з якім у выніку падпісаў трохгадовы кантракт. У сезоне 2017 у асноўным толькі выхадзіў на замену. У снежні 2017 года па пагадненні бакоў пакінуў «Тарпеда».

У пачатку 2018 года праходзіў прагляд у наваполацкім «Нафтане», аднак сезон 2018 пачаў у складзе светлагорскага «Хіміка». У лютым 2019 года стаў іграком «Оршы», дзе замацаваўся ў якасці аднаго з асноўных ігракоў.

У студзені 2020 года папоўніў склад «Нафтана». Рэгулярна гуляў за каманду, чаргуючы выхады ў стартавым складзе і на замену.

У лютым 2023 года далучыўся да «Оршы». Пакінуў клуб у ліпені 2023 года. Са жніўня 2023 года стаў выступаць за каманду «Орша-ФСК» у Другой лізе, а ў пачатку 2024 года вярнуўся ў «Оршу».

 Міжнародная кар’ера 
Выступаў за юнацкія зборныя да 17 і 19 гадоў. 13 жніўня 2014 года дэбютаваў у моладзевай зборнай Беларусі ў таварыскім матчы супраць зборнай Малдовы, усяго правёў за зборную два матчы ў 2014 годзе.

 Дасягненні 
  Пераможца Першай лігі чэмпіянату Беларусі: 2022

 Статыстыка выступленняў 
СезонДывізіёнКлубКраінаМатчыГалы 2011  дубль  Дынама    2  0 2012  дубль  Дынама    28  6 2013  дубль  Дынама    26  4 2014  дубль  Дынама    30  6 2015 (1)  Д1  Дынама    1  0 2015 (2)  Д2  Бяроза-2010    12  1 2016 (1)  Д1  Віцебск    1  0 2016 (2)  Д2  Орша    14  5 2017  Д2  Тарпеда    15  1 2018  Д2  Хімік    17  2 2019  Д2  Орша    28  6 2020  Д2  Нафтан    20  3 2021  Д2  Нафтан    24  3 2022  Д2  Нафтан    20  3 2023 (1)  Д2  Орша    14  0 2023 (2)  Д3  Орша-ФСК    3  2

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Бяроза-2010
Катэгорыя:Ігракі ФК Віцебск
Катэгорыя:Ігракі ФК Орша
Катэгорыя:Ігракі ФК Тарпеда Мінск
Катэгорыя:Ігракі ФК Хімік Светлагорск
Катэгорыя:Ігракі ФК Нафтан